**ОБРАЗЕЦ**

**Проект на ДОГОВОР**

**№ ................/…………г.**

Днес, ………………202….г. между:

**УНИВЕРСИТЕТ ЗА НАЦИОНАЛНО И СВЕТОВНО СТОПАНСТВО,** гр. София 1700, Студентски град “Христо Ботев”, ул. „Осми декември“, ЕИК: 000670602, ИН по ДДС: BG000670602, представляван от проф. д.ик.н. Кирил Стойчев - Помощник-Ректор на УНСС и упълномощено лице по чл.7, ал.1 от Закона за обществените поръчки със заповед № 3264/31.12.2019г. на Ректора на УНСС – проф. д-р Димитър Димитров и Светослава Филчева - Иванова – Директор на Дирекция „Финанси“, наречен по-долу **Възложител** от една страна

и

**……………………………………………………………**, със седалище и адрес на управление: ………………………………………………………., ЕИК: ………………………., ИН по ДДС: …………………………., представлявано от ……………………………………………… от друга страна, наричано по–долу **Изпълнител**,

**след проведена процедура за избор на изпълнител за „Доставка на …………………………………………………………………………. - поръчка с пореден номер №….“, проведена на основание и съгласно Рамково споразумение ЗОП………./202..г. с предмет “Доставка, инсталиране, въвеждане в експлоатация и гаранционен сервиз на информационно-компютърна техника”, решение на РС № …./…………………..г. и решение № ………/…………………..г. на Възложителя за определяне на изпълнител се сключи настоящия договор за следното:**

**І. ПРЕДМЕТ НА ДОГОВОРА**

Чл. 1. Възложителят възлага, а Изпълнителят приема да извърши доставка на ……………………………………………………………………………………………………………………………………………………………………………………………………………………………………………………………………………………………………………………………………………… при условията на настоящия договор, и в съответствие с техническото предложение /Приложение №1/ на Изпълнителя, неразделна част от настоящия договор.

**II. ЦЕНИ И НАЧИН НА ПЛАЩАНЕ**

Чл. 2. Цената на договора е  **…………………………….. лв. /…………………………………………………………………../ без ДДС**. Единичните цени на техниката предмет на договора са посочени в ценовото предложение /Приложение №2/ на Изпълнителя, неразделна част от този договор и не подлежат на изменение за срока на договора.

Чл.3. (1) Възложителят заплаща с платежно нареждане по банковата сметка на Изпълнителя цената по чл. 2 на доставената техника в срок до 30 /тридесет/ дни, след представяне на приемателно - предавателен протокол и фактура – оригинал, когато не е необходима инсталация на доставената техника.

(2) При необходима инсталация Възложителят заплаща с платежно нареждане по банковата сметка на Изпълнителя - 95% от цената по чл. 2 на доставената техника в срок до 30 /тридесет/ дни, след представяне на приемателно - предавателен протокол и фактура - оригинал и останалите 5% след инсталация и въвеждане в експлоатация на ………………………………….. в срок до 30 /тридесет/ дни, след представяне на протокол за инсталация и фактура – оригинал.

**ІІI. СРОК И МЯСТО НА ИЗПЪЛНЕНИЕ НА ДОГОВОРА**

Чл. 4. Настоящият договор влиза в сила от датата на подписването му.

Чл. 5. (1) Срока на изпълнение на доставката е ……… /…………………../ дни от сключването на настоящия договор.

(2) Срока за инсталация на доставеното оборудване е до 30 /тридесет/ дни от получаване заявката на Възложителя.

Чл. 6. Срокът на гаранционното обслужване за описаната в чл. 1 от договора техника е …………………………, считано от датата, която се посочва в протокола за приемане и предаване за ……………………………………….., а за ……………………………………………………считано от датата, която се посочва в протокола за инсталация, подписани от упълномощени от Възложителя и Изпълнителя лица.

Чл. 7. Местоизпълнение на договора: ……………………………………………………….

**IV. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл. 8. (1) Възложителят е длъжен да заплати на Изпълнителя договорената цена в уговорените срокове и съобразно условията на настоящия договор.

(2) В рамките на гаранционния срок Възложителят се задължава:

1. да информира незабавно Изпълнителя за настъпили повреди и дефекти. Начинът на уведомяване на сервизната организация при възникнала неизправност е чрез заявка. Заявката се подава чрез писмо, факс или имейл от упълномощено от Възложителя длъжностно лице.
2. да не допуска ползване или техническо обслужване на техниката от трета страна без писмено съгласие на Изпълнителя в рамките на гаранционния срок.
3. при наличие на повреда в доставената техника да осигури достъп на специалистите на Изпълнителя.

Чл. 9. Възложителят има право:

1. да получи правото на собственост върху техниката предмет на настоящия договор, след заплащане на договорената цена и подписването на приемателно - предавателен протокол.
2. да уведоми Изпълнителя в срок до 30 дни след доставката за забелязани недостатъци или несъответствия с техническото предложение и да иска тази техника да бъде заменена със съответстваща на договореното;
3. да рекламира техниката пред Изпълнителя в срок от 10 дни от установяването на дефекти правещи я негодна за ползване;
4. ако по време на гаранционния срок се установи еднороден дефект на компоненти и това е установено на не по - малко от 20% от техниката предмета на договора, да поиска от Изпълнителя да подмени дефектния компонент и на другата техника предмет на договора, на която не се е проявил дефекта.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл. 10. (1) Изпълнителят се задължава:

1. да достави техниката предмет на този договор в параметрите и с технически данни описани в техническото предложение на Изпълнителя. Техниката да е нова, неупотребявана и нерециклирана.
2. да достави заедно с техниката и съответната техническа и експлоатационна документация, съпътстваща монтажа и функционирането на техническите средства.
3. да осигури за своя сметка доставката на техниката в склада на Възложителя, в уговорения срок;
4. да прехвърли правото на собственост върху доставената на Възложителя техника, предмет на този договор, след заплащане на дължимата цена;
5. ако по време на гаранционния срок се установи еднороден дефект на компоненти и това е установено на не по - малко от 20% от техниката предмета на договора, да подмени дефектния компонент и на другата техника предмет на договора, на която не се е проявил дефекта.
6. да инсталира и въведе в експлоатация ……………………………………………….. в срок до 30 /тридесет/ дни след получаване заявката на Възложителя.

(2) Изпълнителят сключва договори за подизпълнение с лицата, които е посочил предварително в офертата си и е представил доказателства за поетите от тях задължения (*когато е приложимо*).

1. Изпълнителят се задължава в срок от 3 (три) дни от сключването на договор за подизпълнение или на допълнително споразумение за замяна на подизпълнител, да изпрати копие на договора или споразумението на Възложителя, заедно с доказателства за изпълнение на условията по критериите за подбор или съответно на условията по т.4, ал.2, чл.10 от този договор.

2. Независимо от ползването на подизпълнители, отговорността за изпълнение на договора е на Изпълнителя.

3. След сключване на договора и най-късно преди започване на изпълнението му, Изпълнителят уведомява Възложителя за името, данните за контакт и представителите на подизпълнителите, посочени в офертата. Изпълнителят уведомява Възложителя и за всякакви промени в предоставената информация в хода на изпълнението на договора.

1. Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

а.) за новия подизпълнител не са налице основанията за отстраняване в процедурата;

б.) новият подизпълнител отговаря на критериите за подбор, на които е отговарял предишния подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

5. При замяна или включване на подизпълнител Изпълнителят представя на Възложителя

всички документи, които доказват изпълнението на условията по т.4, ал.2.

6. Приемането на работи от Възложителя, за които е сключен договор за подизпълнение се извършва в присъствието на Изпълнителят и подизпълнителя.

(3) Когато частта от поръчката, която се изпълнява от подизпълнител, може да бъде предадена като отделен обект на Изпълнителя или на Възложителя, Възложителят заплаща възнаграждение за тази част директно на подизпълнителя.

(4) Разплащанията по ал. 3 се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му.

(5) Към искането по ал. 4, Изпълнителят предоставя становище, от което да е видно дали оспорва плащанията или част от тях като недължими.

(6) Възложителят има право да откаже плащане по ал. 3, когато искането за плащане е оспорено, до момента на отстраняване на причината за отказа.

Чл. 11. (1) Изпълнителят гарантира, че доставената техника съответства на изискванията на Възложителя и техническото предложение на Изпълнителя.

(2) В случай, че доставената техника или част от нея не съответства на техническото предложение в срок 10 дни от получаване на уведомлението по чл. 9, т. 2, Изпълнителят е длъжен да замени техниката с такава отговаряща на уговорените изисквания.

Чл. 12. Изпълнителят има право при точно изпълнение на задълженията си по този договор да получи уговорената цена в установения срок.

Чл. 13. Страните си оказват взаимно сътрудничество при изпълнение на поетите задължения.

**VІ. ПРИЕМАНЕ**

Чл. 14. Доставената техника ще бъде приета от определени от Възложителя длъжностни лица.

Чл. 15. Приемането на техниката се извършва според условията за изпълнение на поръчката на адреса на ………………………. с приемо - предавателен протокол, подписан от страните по настоящия договор. За инсталацията и въвеждане в експлоатация на ………………………………………. се съставя протокол за инсталиране подписан от представители на двете страни по договора.

Чл. 16. При приемането на техниката, представител на Възложителя проверява количеството, външния вид и техническите характеристики на техниката в присъствие на упълномощен представител на Изпълнителя.

Чл. 17. При подписването на протокола за приемане и предаване на…………………………… се издава гаранционна карта за всеки един, а за ………………………………………………………….. гаранционна карта се издава при подписване на протокола за инсталация. В гаранционната карта се описват серийния номер на техниката. В нея се посочват и данни за контакт.

Чл. 18. (1) Възложителят или негов представител има правото на свои разноски да инспектира техниката, предмет на настоящия договор при получаването й, за да потвърди нейното съответствие с договора, за което се съставят съответните протоколи за тестване.

(2) Ако инспектираната техника не съответства на договора, Възложителят може да откаже приемането й частично или изцяло, а Изпълнителят заменя отказаната техника или извършва необходимите промени, за да съответстват на техническите изисквания. Възложителят не дължи на Изпълнителя плащане на заменената техника.

(3) Разпоредбата на ал. 1 и 2 не освобождава по никакъв начин Изпълнителят от гаранционни или други задължения по договора.

Чл. 19. Рискът от погиване или повреждане на техниката, предмет на този договор, преминава върху Възложителя от момента на предаването на определеното в договора място на доставка установено с подписването на приемателно-предавателния протокол.

**VІІ. ГАРАНЦИОННО ОБСЛУЖВАНЕ**

Чл. 20. (1) Гаранционният срок на техниката, съобразно техническото предложение на Изпълнителя е уреден в чл. 6 от настоящия договор.

(2) Срокът за реакция след уведомяване от страна на Възложителя е 2 часа, в рамките на работното време на Възложителя от 8,00 до 16,45 ч. и до 4 часа в извънработно време на Възложителя за обособена позиция 1.

(3) Срокът за отстраняване на проблема е до 14 /четиринадесет / работни дни и до 1 /един/ работен ден за обособена позиция 1 от датата на получаване на уведомлението от Възложителя.

(4) При невъзможност за отстраняване на повредата в дефектиралото устройство в рамките на срока по ал.3 същото се заменя с работоспособно от същия или по-висок клас в срок до 10 работни дни.

Чл. 21. (1) Изпълнителят поема гаранция за качеството на техниката и за годността й за употреба за срока посочен в чл. 20, ал.1 и се задължава:

1. да осигури гаранционно обслужване и сервиз.
2. да извършва качествено сервизно техническо поддържане и ремонт на доставената техника в съответствие с действащите стандарти.
3. да отстранява възникналите при нормалната експлоатация повреди.
4. да отстрани безвъзмездно всички повреди и отклонения от изискванията за качество, които са възникнали в рамките на посочения гаранционен срок.

(2) Изпълнителят не носи отговорност в следните случаи:

1. за повреди и отклонения от качеството на техниката, възникнали вследствие на нейната неправилна употреба, експлоатация, неспазване на указанията в съпровождащата документация или неправилно съхранение от страна на Възложителя.
2. поражения при стихийни бедствия: пожар, земетресение, наводнение, големи колебания в електрическата мрежа, посегателства и др.

(3) Отстраняването на повреди, предизвикани от някои от обстоятелствата по ал. 2 ще се извършват от Изпълнителя при наличие на техническа възможност и срещу допълнително заплащане от страна на Възложителя.

Чл. 22. В случай, че Изпълнителят не предприеме действия по отстраняване на повредите или замяна на дефектиралата техника в срок, Възложителят може да отстрани повредата за сметка на Изпълнителя. Ако повредата е такава, че не може да бъде отстранена, Възложителя има право да получи цената на повредената техника.

Чл. 23. Всички разходи по поправката или замяната са за сметка на Изпълнителя и се удържат от гаранцията за добро изпълнение.

Чл. 24. Гаранционното сервизно обслужване се извършва на мястото на използване на техниката, а ако това се окаже невъзможно се извършва в сервиз и включва разходите за труд, резервни части и транспорт.

**VIIІ. ОТГОВОРНОСТ ЗА ИЗПЪЛНЕНИЕТО НА ДОГОВОРА**

Чл. 25. (1) Изпълнителя представя на Възложителя гаранция за изпълнение в размер на 5% (пет процента) от стойността на договора. Гаранцията се предоставя под формата на парична сума, внесена по банковата сметка на Възложителя, банкова гаранция или застраховка, която обезпечава изпълнението чрез покритие на отговорността на Изпълнителя. Изпълнителят избира сам формата на гаранцията за изпълнение.

(2) Когато гаранцията се представя във вид на парична сума, тя се внася по следната банкова сметка на Възложителя: БАНКА: БНБ, BIC: BNBGBGSD, IBAN: BG91BNBG96613300174601. Всички банкови разходи, свързани с преводите на сумата са за сметка на Изпълнителя.

(3) Когато Изпълнителят представя банкова гаранция, се представя оригиналът й, като тя е безусловна, неотменяема и непрехвърляема като покрива 100 % (сто процента) от стойността на гаранцията за изпълнението му със срок на валидност, срока на действие на договора, плюс 30 (тридесет) дни.

(4) Страните се съгласяват в случай на учредяване на банкова гаранция, тя да съдържа условие, че при първо поискване банката следва да заплати сумата по гаранцията независимо от направените възражения и защита, възникващи във връзка с основните задължения.

(5) Всички банкови разходи, такси, комисионни и други плащания свързани с обслужването на превода на гаранцията, включително при нейното възстановяване, са за сметка на Изпълнителя.

(6) Застраховката, която обезпечава изпълнението, чрез покритие на отговорността на Изпълнителя, е със срок на валидност, срока на действие на договора, плюс 30 (тридесет) дни. Възложителят следва да бъде посочен като трето ползващо се лице по тази застраховка. Застраховката следва да покрива отговорността на Изпълнителя при пълно или частично неизпълнение на договора, и не може да бъде използвана за обезпечение на неговата отговорността по друг договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на Възложителя, при наличие на основание за това, са за сметка на Изпълнителя.

(7) Възложителят освобождава гаранцията за изпълнение на договора, както следва:

а). 4% (четири процента) - в срок от 30 (тридесет) календарни дни, след подписване на приемо-предавателен протокол съответно протокол за инсталация по чл. 15 и подадена молба от Изпълнителя, в случай, че не е налице основание за задържане съгласно този договор.

б). 1% (един процент) - в срок от 30 (тридесет) дни, след изтичане на последния по продължителност гаранционен срок.

(8) Ако Изпълнителят е представил банкова гаранция за изпълнение на договора, преди частичното ѝ освобождаване следва да представи гаранция за изпълнение в остатъчния изискуем по договора размер на гаранцията след приспадане на сумата по ал.7, буква „а“.

(9) Ако Изпълнителят е внесъл гаранцията за изпълнение на договора по банков път, Възложителят освобождава съответната част от нея в срока и при условията на ал.7.

(10) Възложителят не дължи лихви върху сумите по предоставените гаранции, независимо от формата, под която са предоставени.

(11) Гаранциите не се освобождават от Възложителя, ако в процеса на изпълнение на договора е възникнал спор между страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на Възложителя той може да пристъпи към усвояване на гаранциите.

(12) Възложителят има право да задържи изцяло гаранцията за изпълнение при пълно неизпълнение на задълженията по настоящия договор от страна на Изпълнителя, като неустойка.

(13) В случай на задържане от Възложителя на суми от гаранциите, Изпълнителят е длъжен в срок до 5 (пет) дни да допълни съответната гаранция до размера ѝ, уговорен в чл. 25, като внесе задържаната от Възложителя сума по сметка на Възложителя, или учреди банкова гаранция за сума в размер на задържаната или да застрахова отговорността си до размера в чл.25.

Чл. 26.Документът за внесената гаранция се представя при подписване на настоящия договор.

Чл. 27. (1) Ако Изпълнителят по своя вина не достави техника в срока по чл.5, ал.1 Възложителят има право на неустойка за забава в размер на 1% за всеки ден закъснение до датата на действителната доставка, но за не повече от 20% общо от цената на забавената техника.

(2) Ако Изпълнителят по своя вина не инсталира доставената техника в срока по чл.5, ал.2 Възложителят има право на неустойка за забава в размер на 1% за всеки ден закъснение, но за не повече от 20% общо от цената на техниката.

Чл. 28. (1) При частично неизпълнение на задълженията за доставка по настоящия договор от страна на Изпълнителя, същия дължи неустойка в размер на 20% от стойността на договора.

(2) В случай на забава при отстраняване на дефекти в гаранционния срок, Възложителят има право на неустойка в размер на 1% за всеки просрочен ден, но не повече от 20% от цената на дефектиралата техника.

Чл. 29. При забава на Възложителя за изпълнение на задълженията му за плащане по договора, същият заплаща на Изпълнителя неустойка в размер на 1% от дължимата сума за всеки просрочен ден, но не повече от 20 % от размера на забавеното плащане.

Чл. 30. Неустойката по чл.27, ал.1 и ал.2 се приспада от цената на доставката, а неустойката по чл. 28 ал.1 и ал.2 се удържа от гаранцията за добро изпълнение.

Чл. 31. Плащането на неустойка не лишава Възложителя да търси обезщетение за претърпени имуществени вреди над нейния размер, както и правото да задържи плащането на цената.

**ІХ. НЕПРЕОДОЛИМА СИЛА**

Чл. 32. (1)Никоя от Страните по този Договор не отговаря за неизпълнение, причинено от непреодолима сила. За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон.

(2) Не може да се позовава на непреодолима сила Страна, която е била в забава към момента на настъпване на обстоятелството, съставляващо непреодолима сила.

(3) Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до три дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на Договора. При неуведомяване се дължи обезщетение за настъпилите от това вреди.

(4) Докато трае непреодолимата сила, изпълнението на задълженията на свързаните с тях насрещни задължения се спира. Засегнатата Страна е длъжна, след съгласуване с насрещната Страна, да продължи да изпълнява тази част от задълженията си, които не са възпрепятствани от непреодолимата сила.

(5)Не може да се позовава на непреодолима сила Страна:

1. която е била в забава или друго неизпълнение преди настъпването на непреодолима сила;

2. която не е информирала другата Страна за настъпването на непреодолима сила; или

3. чиято небрежност или умишлени действия или бездействия са довели до невъзможност за изпълнение на Договора.

(6)Липсата на парични средства не представлява непреодолима сила.

**Х. ПРЕКРАТЯВАНЕ И РАЗВАЛЯНЕ НА ДОГОВОРА**

Чл. 33. Настоящият договор може да бъде развален при условията и по реда на Закона за задълженията и договорите.

Чл. 34. В случай на непреодолима сила, ако изпълнението на договорните задължения се окаже обективно невъзможно то всяка страна има право да прекрати договора.

Чл. 35. Договорът се прекратява:

1. с изпълнение на задълженията;
2. по взаимно съгласие на страните изразено в писмена форма;
3. едностранно от изправната страна при съществено нарушение на клаузите на договора с предизвестие от две седмици, считано от датата на получаването;
4. едностранно от Възложителят при неизпълнение на задължение от страна на Изпълнителя по чл. 10, ал.2 от договора с предизвестие от пет дни считано от датата на получаването.

Чл. 36. Възложителят може да прекрати договора едностранно:

1. ако в резултат на обстоятелства възникнали след сключването му не е в състояние да изпълни своите задължения;
2. при закъснение по вина на Изпълнителя с повече от 10 дни от крайния срок за изпълнение на цялата или на част от доставката;
3. ако не бъде извършена подмяна на компютърна техника, която не съответства на предложеното техническо предложение на Изпълнителя.

**ХІ. ЗАКЛЮЧИТЕЛНИ РАЗПОРЕДБИ**

Чл. 37. Изменение на сключения договор се допуска по изключение, при условията на чл. 116 от Закона за обществените поръчки.

Чл. 38. (1) Всички съобщения и уведомления между страните във връзка с изпълнението на този договор и разменяни между Възложителя и Изпълнителя, са валидни, когато са извършени в писмена форма и са изпратени по пощата, по факс или електронна поща.

(2) Когато някоя от страните е променила адреса си, без да уведоми за новия си адрес другата страна, съобщенията, уведомленията и други подобни ще се считат за надлежно връчени и когато са изпратени на стария адрес.

Чл. 39. Всички спорове по този договор ще се уреждат чрез преговори между страните, а при

непостигане на съгласие – ще се отнасят за решаване от компетентния съд в Република България.

Чл. 40. За всички неуредени в този договор въпроси се прилагат разпоредбите на действащото законодателство.

Неразделна част от настоящия договор са:

1. Техническо предложение на Изпълнителя – Приложение № 1.
2. Ценово предложение на Изпълнителя – Приложение № 2.

Настоящия договор се състави и подписа в три еднообразни екземпляра, от които един за Изпълнителя и два за Възложителя.

**ВЪЗЛОЖИТЕЛ:** **ИЗПЪЛНИТЕЛ:**

**УНСС …………………………………..**

**ПОМОЩНИК-РЕКТОР: ………………….:**

**ПРОФ. Д.ИК.Н. КИРИЛ СТОЙЧЕВ ……………………….**

**ДИРЕКТОР ДИРЕКЦИЯ „ФИНАНСИ“:**

**СВЕТОСЛАВА ФИЛЧЕВА - ИВАНОВА**